უკრაინელები
უკრაინელები (უკრ. українці) — ხალხი, უკრაინის ძირითადი მოსახლენი (37,42 მლნ). ცხოვრობენ აგრეთვე რუსეთის ფედერაციაში (4362,8 ათ.), ყაზახეთში (896,2 ათ.), მოლდოვაში (600,3 ათ.), ბელარუსში (291 ათ.), უზბეკეთში (153,2 ათ.), ყირგიზეთში (108 ათ.), ლატვიაში (92,1 ათ.); კანადაში (530 ათ.), აშშ-ში (500 ათ.), პოლონეთში (300 ათ.), არგენტინაში (100 ათ.). მიეკუთვნება ევროპეიდული რასის შუაევროპულ შტოს. იყოფიან ეთნიკურ ჯგუფებად - ლიტვინები, პოლეშჩუკები, გუცულები, ბოიკები, ლემკები. სახელები: უკრაინულად - Українці; რუსულად - украинцы; ფრანგულად - Ukrainiens. საერთო რაოდენობა: 46 მლნ. ენა: უკრაინული, ფართოდაა გავრცელებული რუსული. მორწმუნეები: მართლმადიდებლები, ნაწილი - უნიატები.